ÁLTALÁNOS FELHASZNÁLÁSI FELTÉTELEK A „DIGITÁLIS DIÁKIGAZOLVÁNY” ALKALMAZÁSHOZ

A „Digitális diákigazolvány” mobilalkalmazás (a továbbiakban: alkalmazás) használata az alábbi általános felhasználási feltételekhez kötött, amelyek az adatvédelmi irányelvekkel, a felhasználói útmutatókkal és a Szlovén Köztársaság hatályos jogszabályaival együtt (A személyes adatok védelméről szóló törvény (az SZK Hivatalos Közlönye, 163/22 in 40/25 sz. – ZinfV-1; ZVOP-2), Az elektronikus azonosításról és a bizalmi szolgáltatásokról szóló törvény (az SZK Hivatalos Közlönye, 121/21, 189/21 sz. – ZDU-1M és 18/23 sz. – ZDU-1O) és A felsőoktatási törvény (az SZK Hivatalos Közlönye, 56/25 sz.; ZViS-1 sz.)) rendelkeznek a felhasználók jogairól és kötelezettségeiről.

1. Általános információk
Az alkalmazás használatával a felhasználó szerződéses jogviszonyt létesít a Felsőoktatási, Tudományos és Innovációs Minisztériummal (a továbbiakban: minisztérium). A felhasználó a regisztrációval, illetve az alkalmazásba való bejelentkezéssel elfogadja az alábbi felhasználási feltételeket. Az alkalmazásba való bejelentkezéssel és a feltételek elfogadásával a felhasználó kijelenti, hogy megértette azok tartalmát, ismeri az alkalmazás használatának következményeit, és hogy az alábbi dokumentum rendelkezéseinek megfelelően fog eljárni.
A minisztérium fenntartja a jogot, hogy ezeket a feltételeket előzetes értesítés nélkül módosítsa. Valamennyi módosítás az alkalmazáson belül vagy a minisztérium hivatalos honlapján történő közzététellel lép hatályba.

2. A használt kifejezések meghatározása
Az alkalmazás a hallgatói jogviszony igazolására szolgáló digitális eszköz a ZViS-1 110. cikke szerint, amely az eVŠ rendszerhez kapcsolódik és a nemzeti és európai elektronikus azonosítási szabványok által támogatott. Az alkalmazás működése integrált a következő rendszerekkel: eVŠ (a hallgatói jogviszonyra és az alkalmazás felhasználójának felsőoktatási intézménybe való beiratkozására vonatkozó személyes adatok lehívása), SI-PASS (a felhasználó hitelesítése) és ESCN Router (a hallgatói jogviszony európai szintű ellenőrzése).
Az alkalmazás felhasználója olyan természetes személy, aki beiratkozott valamelyik felsőoktatási intézménybe a Szlovén Köztásaságban, rendelkezik elektronikus személyazonosítóval, és a SI-PASS rendszeren keresztül hozzáfér az alkalmazáshoz.

3. Az alkalmazás célja és funkciói
Az alkalmazás lehetővé teszi a diákigazolvány digitális megjelenítését, beleértve a tanulmányokkal kapcsolatos hivatalos adatokat, mint például a felsőoktatási intézmény, a képzés megnevezése, a képzés éve, a képzés módja, a hallgatói jogviszony, valamint az ESCN és az ESI azonosítók. Lehetőség van QR-kód generálására a jogviszony ellenőrzése céljából nemzeti és európai szinten.
Az alkalmazás lehetővé teszi több tanulmányi program egyidejű megjelenítését, beleértve a párhuzamos és a kétszakos képzéseket is. Minden funkció elérhető offline módban is, ha az adatok előzetesen sikeresen szinkronizálódtak az eVŠ adatállományával. Megjelenik a legutóbbi frissítés dátuma és időpontja, valamint egy figyelmeztetés, ha az adatok nincsenek szinkronizálva.

4. Az alkalmazás használata
A felhasználónak az alkalmazást jogszerűen, gondosan és a jelen feltételeknek megfelelően kell használnia. Az alkalmazás kizárólag a felhasználó személyes használatára szolgál, aki az alkalmazás használatával nem okozhat kárt más személyeknek vagy intézményeknek, illetve nem veszélyeztetheti az alkalmazás működését. Szigorúan tilos az alkalmazás vagy adatai továbbadása megfelelő jogalap nélkül harmadik személyeknek. Tilos továbbá az alkalmazás bármilyen technikai vagy funkcionális módosítása, az adatforgalom lehallgatása, valamint a funkciók, mint például a QR-kód, rendeltetésszerűtől eltérő használata.

5. Bejelentkezés és biztonság
Az alkalmazáshoz való hozzáférés kizárólag a nemzeti SI-PASS rendszeren keresztül lehetséges, amely biztosítja a felhasználó ellenőrzött azonosítását. A sikeres bejelentkezés után az alkalmazás lekérdezi az eVŠ rendszerből az adatokat, amelyeket helyileg tárol a készüléken. A fokozott biztonság érdekében az alkalmazáshoz csak akkor lehet hozzáférni, ha a felhasználó aktiválta a készülék biztonsági mechanizmusait, például a PIN-kódot vagy a biometrikus védelmet.
A felhasználó felelős a készüléke és a hozzáférési jogainak védelméért. Ezek elvesztése, ellopása vagy esetleges visszaélés gyanúja esetén haladéktalanul intézkednie kell, beleértve az alkalmazás eltávolítását és szükség esetén a hatóságok értesítését is.

6. A szolgáltatás elérhetősége
Az alkalmazás elvileg folyamatosan elérhető. A minisztérium fenntartja a jogot, hogy karbantartás, frissítések, biztonsági intézkedések vagy vis maior miatt az alkalmazás ideiglenesen esetleg nem elérhető. Amikor az eVŠ vagy a SI-PASS adatai nem érhetők el, az alkalmazás a legutóbbi szinkronizált adatverzióval működik, amit a felhasználó számára egyértelműen feltüntetünk.

7. Integráció külső rendszerekkel
Az alkalmazás működése a külső rendszerekkel való megbízható kapcsolatokon alapul. A SI-PASS segítségével biztosítható a felhasználó megbízható azonosítása. Az eVŠ rendszer biztosítja a tanulmányi adatok lehívását és frissítését. Az ESCN Router lehetővé teszi a hallgatói jogviszony ellenőrzését európai szinten az alkalmazáson belül generált ESCN QR-kód segítségével. 
A felhasználónak tudnia kell, hogy a fent említett funkciók működéséhez időnként internet-hozzáférésre van szükség, és hogy egyes adatok, nem az eVŠ rendszerben tárolt, hanem külön kell lehívni azokat és tárolni a felhasználó eszközén.

8. Személyes adatok védelme
A személyes adatok feldolgozása az alkalmazásban az adatvédelmi irányelvekkel és a hatályos törvényekkel összhangban történik. Az összes adat, kivéve a fényképeket, az eVŠ rendszerből származik, és nincs tárolva a minisztérium szerverein. Az alkalmazás az adatokat titkosított formában, csak sikeres hitelesítés után elérhető módon tárolja a felhasználó eszközén.
A felhasználó nem adhatja tovább és nem oszthatja meg adatait jogosulatlan személyekkel. A QR-kód megosztására szolgáló funkciók használata csak akkor megengedett, ha az jogos igényből fakad, és a felhasználó maga gondoskodik a megosztott adatok biztonságáról.

9. A felhasználó felelőssége
A felhasználó felelős az általa feltöltött összes adat, különösen a fényképek valódiságáért és helyességéért. Köteles továbbá gondoskodni az alkalmazás rendszeres frissítéséről. A minisztérium nem vállal felelősséget az elavult adatokból eredő hibákért, ha a felhasználó nem gondoskodott az alkalmazás legújabb verziójának szinkronizálásáról vagy használatáról.

10. A minisztérium felelősségének korlátozása
A minisztérium nem felel a felhasználónak a külső rendszerek (pl. eVŠ, ESCN Router, SI-PASS) működési zavaraiból, műszaki problémákból, az internetkapcsolat megszakadásából vagy az alkalmazás helytelen használatából eredő károkért. Az alkalmazás tartalma tájékoztató jellegű. A minisztérium nem garantálja az alkalmazás folyamatos, hibamentes vagy teljeskörű működését, kivéve a ZViS-1 törvényben meghatározott terjedelemben.

11. A használat megszüntetése
A felhasználó bármikor megszüntetheti az alkalmazás használatát, eltávolíthatja azt a készülékéről, és ezzel törölheti az összes helyileg tárolt adatot. A minisztérium ideiglenesen vagy véglegesen megtagadhatja a felhasználó hozzáférését az alkalmazáshoz, ha megállapítja a jelen feltételek megsértését vagy alapos gyanú merül fel visszaélésről.

12. Technikai segítség
Az útmutatók, a gyakran ismételt kérdések és a dokumentáció a minisztérium honlapján található: https://www.gov.si/zbirke/projekti-in-programi/digitalna-studentska-izkaznica/ 

13. Záró rendelkezés
A jelen felhasználási feltételek szerződéses jogviszony jellegűek a felhasználó és a minisztérium között. Értelmezésükre és végrehajtásukra a Szlovén Köztársaság jogszabályai alkalmazandók. Az esetleges jogviták rendezésére a ljubljanai bíróság illetékes.

